
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,       

ŞTIINŢĂ, TINERET ŞI SPORT 

Bucureşti, 18 aprilie 2007

Nr.29/126
RAPORT

asupra propunerii legislative pentru modificarea şi completarea 

Legii Învăţământului nr.84/1995, republicată

(Pl.x. 117/2007)
1. În conformitate cu prevederile art. 95 din Regulamentul Camerei Deputaţilor, republicat, cu adresa Pl-x 117/26 martie 2007, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru modificarea şi completarea Legii învăţământului nr. 84/1995, republicată, (Pl.x. 117/2007)
La întocmirea raportului Comisia a avut în vedere avizul Consiliului Legislativ şi Punctul de vedere al Guvernului .

Propunerea legislativă are ca obiect de reglementare modificarea şi completarea Legii învăţământului nr. 84/1995, republicată, pentru ca toate cheltuielile efectuate cu plata carburanţilor să fie asigurate de Ministerul Educaţiei, Cercetării şi Tineretului şi modul în care li se decontează elevilor cheltuielile de transport, pe bază de abonament. 
2. În raport de obiectul şi conţinutul său, proiectul de lege face parte din categoria legilor organice, potrivit prevederilor art. 73 din Constituţia României, republicată.
3. La lucrările Comisiei au fost prezenţi un număr de 19 deputaţi, din totalul de 26 membri ai Comisiei.
4. Potrivit prevederilor art. 75 alin. (1) din Constituţia României, republicată şi ale art. 92 alin. (8) din Regulamentul Camerei Deputaţilor, republicat, Camera Deputaţilor este prima cameră sesizată.
5. În urma dezbaterii, în şedinţa din 18 aprilie 2007, Comisia propune Plenului respingerea propunerii legislative cu 12 voturi pentru, 8 împotrivă şi 2 abţineri, din următoarele motive:

· Obiectul proiectului de lege este de nivel, cel mult, al Hotărârilor de Guvern sau Ordin de Ministru.

· Cotele de carburanţi necesare microbuzelor şcolare, precum şi personalul necesar funcţionării şi întreţinerii acestora nu sunt de resortul Legii învăţământului. Acestea pot face, cel mult, sub o anumită formă, obiectul Legii Bugetului de Stat, respectiv a Ministerului Educaţiei, Cercetării şi Tineretului, ordonatorul principal de credite

SECRETAR, 
           Lia OLguţa Vasilescu









Radan Mihai
Consilier,













         

Ioan Voica

